Bolesť po tonzilektomii
Dobrý deň. SOM pár dní to vybratí mandlí, pred písali mi na bolesti Novalgin 3x1 tbl co však nezaberá. Môžem kombinovať s Valetolom v akom časovom odstupe? Pripadne prosím poradiť iný liek. Ďakujem
Dobrý deň,
Ďakujeme za vašu otázku. Doba rekonvalescencie po tonzilektómii trvá zvyčajne 14 dní. Počas tohto obdobia sa za bežné ťažkosti považuje stredne silná až silná bolesť v krku vystreľujúca až do oblasti uší či čeluste, zvýšená teplota, opuch hrdla, zápach z úst, nevoľnosť či zvracanie. V prípade, že sa objaví krvácanie, horúčka či neutíšiteľná bolesť, je potrebné sa obrátiť čo najskôr na lekára.
Na zmiernenie bolesti môžete liek Novalgin krátkodobo kombinovať s liekom
Paralen
s časovým odstupom 4 hodiny. Dávkovanie lieku Paralen je 1-2 tablety (1 tableta je vhodná pre pacientov s telesnou hmotnosťou 34 – 60 kg; dve tablety sú určené pre pacientov s telesnou hmotnosťou nad 60 kg).
Vhodné je taktiež aplikovať vlhký studený obklad na oblasť krku a kloktať vychladený odvar z
repíka
, ktorý má protizápalový a hojivý účinok.
Ak by po uvedených odporúčaniach nenastalo zlepšenie, je potrebné sa obrátiť na lekára.
Prajem skoré zotavenie.
S pozdravom
Mgr. Tamara Jakúbeková